icici
ఐసిఐసిఐ బ్యాంకు నికర లాభాల్లో పతనం
ముంబై,: ప్రైవేటురంగంలోని బ్యాంకింగ్‌ దిగ్గజం ఐసిఐసిఐబ్యాంకు మూడోత్రైమాసికంలో నికరలాభాలు 19శాతం దిగజారాయి. రానిబాకీలు పెరుగుదలే ఇందుకు కీలకమని తేలింది. అయితే అంచనాలకు అనుగుణంగానే స్వల్పంగా తగ్గినట్లు బ్యాంకు భావిస్తోంది. గత ఏడాది ఇదేకాలంలో 3018 కోట్లు నికరలాభం ఆర్జించిన బ్యాంకు డిసెంబరు త్రైమాసికంలో ఈ ఏడాది 2442 కోట్లు ఆర్జించింది. బ్యాంకింగ్‌ రంగ నిపుణుల అంచనాలప్రకారం చూస్తే 2170కోట్లు ఆర్జిస్తుందని తేలిం ది. అయితే నిపుణుల అంచనాలకంటే కొంతమేర పెరిగింది. రానిబాకీల పరంగాచూస్తే మొత్తం అడ్వాన్సుల్లో 7.91శాతానికి పెరిగాయి. అంతకు ముందు ఏడాది ఇదేకాలంలో 4.72 శాతంగాఉన్నాయి. సెప్టెంబరు త్రైమా సికంలో 6.82 శాతంగా ఉన్నాయి. భారతీయ బ్యాంకుల్లో నవంబరునాటి కరెన్సీ నోట్ల రద్దు ఒకషాక్‌ ఇచ్చిందనే చెప్పాలి. దీనివల్ల అనేక సంస్థలు పెద్దనోట్లను మార్పిడి చేసుకు నేందుకు సతమతం అయ్యాయి. బ్యాంకుల్లో అయితే రుణపరపతిపై తీవ్ర ప్రభావం చూపించింది. బ్యాంకింగ్‌ రంగంలో మార్చి చివరినాటికి ఆస్తి అప్పుల పట్టీలను ప్రక్షాళన చేసుకోవాలన్న ఉత్తర్వులు పాటించాల్సి ఉంది. ఐసిఐసి నికర వడ్డీ ఆదాయం డిసెంబరు త్రైమాసికంలో 5363 కోట్లుగా ఉంది. గత ఏడాది ఇదేకాలంలో 5453 కోట్లుగా ఉన్నాయి. ఐసిఐసిఐ బ్యాంకు షేర్లు 0.7శాతం దిగజారాయి.